b'\n_START_ARTICLE_\nPralni ore\xc5\xa1\xc4\x8dki\n_START_SECTION_\nPralni ore\xc5\xa1ki\n_START_PARAGRAPH_\nPlodovi se uporabljajo tako pri tradicionalnem indijskem na\xc4\x8dinu pranja las in oblek, kot tudi v kitajski in ajurvedski medicini._NEWLINE_V razli\xc4\x8dnih oblikah so dostopni tudi v Sloveniji, od celotnih ore\xc5\xa1kov oz. njihovih polovic do pra\xc5\xa1ka ali pralne teko\xc4\x8dine._NEWLINE_Za pranje perila se ore\xc5\xa1ke razpolovi, odstrani \xc4\x8drna jedrca ter lupino in se jih v bomba\xc5\xbeni vre\xc4\x8dki (lahko tudi stari nogavici) vstavi v boben za perilo. Koli\xc4\x8dina ore\xc5\xa1kov je odvisna od temperature pranja in trdote vode in se giblje med 3-7 polovicami jedrc. Pralni ore\xc5\xa1\xc4\x8dki se lahko pri temperaturi 40\xc2\xa0\xc2\xb0C uporabijo za dve pranji, nato se jih kompostira. Za pranje belih oblek je priporo\xc4\x8dljivo ob\xc4\x8dasno dodajanje belila (na primer \xc4\x8dajna \xc5\xbeli\xc4\x8dka pecilnega pra\xc5\xa1ka), saj prepre\xc4\x8di sivenje (pralni ore\xc5\xa1\xc4\x8dki ne vsebujejo naravnih belil). Odvisno od trdote vode je priporo\xc4\x8deno dodajanje meh\xc4\x8dalcev ali citronske kisline (limonin sok; nastane saponinglikoksid s podobnim u\xc4\x8dinkom). Ore\xc5\xa1ki ne vsebujejo di\xc5\xa1av, zato se jim lahko za prijetnej\xc5\xa1i vonji perila doda nekaj kapljic eteri\xc4\x8dnega olja (sivka, limona, spori\xc5\xa1/\xc5\xbeeleznjak)._NEWLINE_Za pripravo gela za tu\xc5\xa1iranje oz. \xc5\xa1ampona se pralne ore\xc5\xa1ke skuha v vodi ter se nastalo obaro prelije v steklenico. Uporabiti se jo, da tudi kot vsestransko \xc4\x8distilo v gospodinjstvu.\n_START_SECTION_\nU\xc4\x8dinek\n_START_PARAGRAPH_\nTest \xc3\x96ko-Test je leta 2003 pokazal, da se perilo s pralnimi ore\xc5\xa1\xc4\x8dki opere nekoliko slab\xc5\xa1e, odvisno od vrste made\xc5\xbea. V\xc4\x8dasih se \xc5\xbeeleni u\xc4\x8dinek dose\xc5\xbee le ob uporabi vro\xc4\x8de vode._NEWLINE_Kljub temu Planet Wissen v svoji objavi poka\xc5\xbee, da se jih lahko brez problemov uporabi v ve\xc4\x8dini primerov. Perilo je \xc4\x8disto, kemi\xc4\x8dna belilna sredstva pa so prakti\xc4\x8dno nepotrebna. Vendar je treba opozoriti, da nekaterih u\xc4\x8dinkovin pralnih ore\xc5\xa1kov ni mogo\xc4\x8de popolnoma izprati s perila, opranega z njimi. Pri nepravilni uporabi vre\xc4\x8dke z ore\xc5\xa1\xc4\x8dki se lahko ko\xc5\xa1\xc4\x8dki le-teh zataknejo v pralni boben._NEWLINE_V raziskavi evropskih \xc2\xbbmladih znanstvenikov\xc2\xab\xc2\xa0leta 2007 je poskus pokazal, da so pralni ore\xc5\xa1\xc4\x8dki le 93\xc2\xa0% razgradljivi. Tako so se izkazali za ekolo\xc5\xa1ko manj sprejemljive od konvencionalnih pralnih sredstev, ki lahko dose\xc5\xbeejo tudi 98\xc2\xa0% biolo\xc5\xa1ko razgradljivost. Kljub temu v kratki predstavitvi projekta ni natan\xc4\x8dnih podatkov o izvedbi poskusa. Raziskava B\xc3\xb6hler Analytik GmbH je 100\xc2\xa0% biolo\xc5\xa1ko razgradljivost dokazala, razgrajanje traja 22 dni (93\xc2\xa0% razgradljivost je dose\xc5\xbeena v 6 dneh)._NEWLINE_Zanimivo je, da vodni izvle\xc4\x8dek pralnih ore\xc5\xa1\xc4\x8dkov vsebuje sredstvo proti patogenim glivam.\n_START_SECTION_\nOstalo\n_START_PARAGRAPH_\nZ ve\xc4\x8djo uporabo pralnih ore\xc5\xa1\xc4\x8dkov v Zahodni Evropi, se je med letoma 2003 in 2008 zelo pove\xc4\x8dala cena v mati\xc4\x8dni dr\xc5\xbeavi - Indiji. Posledica tega je, da si jih lokalno prebivalstvo ne more ve\xc4\x8d privo\xc5\xa1\xc4\x8diti in uporablja agresivnej\xc5\xa1e kemi\xc4\x8dne detergente, kar vodi do ve\xc4\x8dje onesna\xc5\xbeenosti vode. Toda tudi pred evropskih \xc2\xbbodkritjem\xc2\xab\xc2\xa0pralnih ore\xc5\xa1kov so jih na tradicionalen na\xc4\x8din uporabljali le \xc5\xa1e redki Indijci, saj so kemi\xc4\x8dna pralna sredstva cenej\xc5\xa1a in la\xc5\xbeja za uporabo pri ro\xc4\x8dnem pranju (ve\xc4\x8dina Indijcev \xc5\xa1e nima pralnih strojev).'